ОТЧЕТ

за дейността на Народно читалище „Просвета-1930”

с.Егълница през 2019 г.

Уважаеми членове и гости на читалище „Просвета-1930”, основните приоритети в работата на Настоятелството през 2019г бяха насочени към обогатяване на културния живот в селото и за удовлетворяване потребностите на населението чрез:

- съхранение и развитие на традициите на българския фолклор и развитие на любителското

творчество сред деца и възрастни

- поддържане на библиотечната и информационна дейност

- осигуряване на достъп до информация и комуникация

- възпитаване и утвърждаване на националното самосъзнание и културната идентичност

- поддържане на читалищната база в добро състояние.

Библиотечната дейност на читалището продължи в изпълнение на основните й задачи:

библиотеката да работи, в съответствие с призванието си да създава връзки между хората и информацията в динамиката на ежедневието и да дава достъп до четене и информираност на своите потребители-деца и възрастни.

През годината се проведоха и традиционните местни празници”Бабин ден” и”Трифон Зарезан”.За “Бабин ден”и тази година бе организирана вечерна забава. На “Трифон Зарезан”отново бе възпроизведен обичаят”Зарязване”под патронажа на кмета на селото,а веселбата бе в читалищния салон заедно с конкурс за най-добро домашно вино и ракия. Лазаруването-друг традиционен български обичай също бе възпроизведен за радост на всички гостоприемни домакини.

Настоятелството на читалище „Просвета 1930” благодари и на всички редови членове, институции и родолюбиви българи за оказаната подкрепа. В трудната обстановка през последните години, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята. Всички тези прояви и дейности през изминалият отчетен период, категорично доказват съществуването на институцията Читалище и способностите на нейните самодейци и членове да я съхранят.